text: علاج معالجے کی دستیابی میں بہتری لانے اور جن علاقوں میں حفظان صحت کی سہولیات موجود نہیں ہیں، ان میں طبی تعلیم فراہم کرانے کیلئے حکومت ہند ملک بھر میں طبی کالجوں کا ایک نیٹ ورک قائم کررہی ہے۔ مرکز کی طرف سے شروع کی گئی ایک اسکیم کے تحت 82 نئے میڈیکل کالج قائم کیے جارہے ہیں جن پر 16 ہزار کروڑ روپئے کی لاگت آئے گی۔ ان میڈیکل کالج کے قیام کا مقصد اس بات کی یقین دہانی کرانا ہے کہ ہر تین پارلیمانی حلقوں کیلئے کم سے کم ایک کالج موجود ہو۔